भाजपा विधायक योगेन्द्र उपाध्याय ने दावा किया है कि उन्होंने अप्रैल 2017 से प्रयास शुरू कर दिए थे। जिसके लिए भारत के प्रधानमंत्री नरेन्द्र मोदी को पत्र भेजकर केन्द्रीय स्वास्थ्य मंत्री जेपी. नड्डा को प्रतिवेदन देकर, उत्तर प्रदेश के मुख्यमंत्री योगी आदित्यनाथ, उपमुख्यमंत्री डाॅ. दिनेश शर्मा और चिकित्सा शिक्षा मंत्री आशुतोष टण्डन से विस्तार से चर्चा कर आगरा के एसएन. मेडिकल काॅलेज के प्राचीन इतिहास और भौगोलिक स्थिति से अवगत कराकर उसकी वर्तमान दुर्दशा की चर्चा करते हुए आगरा की जनता की आवश्यकतानुसार इसे चिकित्सीय सुविधाओं से अपग्रेड करने का प्रस्ताव रखा। जिससे आगरा कमिश्नरी की जनता के इलाज के लिए दिल्ली या जयपुर न जाना पड़े। इनके प्रयासों का ही परिणाम था कि मुख्यमंत्री योगी आदित्यनाथ ने एक बार उपमुख्यमंत्री डाॅ. दिनेश शर्मा ने दो बार और चिकित्सा शिक्षा मंत्री आशुतोष टण्डन ने दो बार एसएन. मेडिकल काॅलेज का प्रत्यक्ष निरीक्षण किया। भाजपा विधायक की पहल पर हुए प्रयासों के परिणाम भी उस समय सामने आने लगे, जब फरवरी 2018 में केन्द्र सरकार द्वारा प्रधानमंत्री स्वास्थ्य सुरक्षा योजना फेज-3 के अन्तर्गत आगरा के एसएन. मेडिकल काॅलेज में सुपर स्पेशलिटी विभाग बनाए जाने की घोषणा की गई। इसके साथ ही एसएन. मेडिकल काॅलेज के उच्चीकरण (अपगे्रड) और विस्तारीकरण का रास्ता खुल गया। आधुनिक बर्न यूनिट प्रारम्भ करने का प्रावधान किया गया।